ZAPISNIK
s 14. sjednice Vijeća Gradske četvrti Črnomerec, održane 28. lipnja 2018. 
         u prostorijama Područnog ureda Črnomerec, 
                 Trg Francuske Republike 15/1, s početkom u 12 sati

Nazočni članovi Vijeća Gradske četvrti Črnomerec: 
Josip Jelić, Ljiljana Peršinec, Zdravko Banožić, Dragutin Buden, Vlado Crkvenac, Maja Čižić, Tomislav Domes, Tomislav Kolačny,  Tomislav Matošin, Branko Matun, Martin Postružin, Siniša Ružić i  Miroslav Šurbek. 

Nenazočni članovi Vijeća Gradske četvrti Črnomerec: Vanja Mojzeš i Ana Marija Pilaš.

Drugi nazočni: Maja Mateša, stručni referent za rad gradske četvrti i mjesnih odbora i Natalija Vidak, stručni referent za rad gradske četvrti i mjesnih odbora, 

Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve nazočne.

Predsjednik konstatira da je prisutno 13 članova Vijeća, čime su stečeni uvjeti za raspravu i pravovaljano odlučivanje.

Predsjednika kaže da će na idućoj sjednici biti usvajanje Zapisnika s 13. sjednice..

Predsjednik daje dnevni red na usvajanje.

Jednoglasno usvojen slijedeći		

				                 dnevni red:


1. Prijedlog nacrta Zagrebačke strategije zaštite od nasilja u obitelji za razdoblje od 2018. do 2022. - očitovanje
2. Informacije, pitanja i prijedlozi



Ad.1. Prijedlog nacrta Zagrebačke strategije zaštite od nasilja u obitelji za razdoblje od 2018.    	do 2022. - očitovanje


Predsjednik otvara raspravu. 

Maja Čižić kaže da je materija s datumom 10. svibnja i da smo se trebali na njega očitovati do 17. svibnja, a da je danas 28. lipnja.

Predsjednik predlaže da se Prijedlog nacrta Zagrebačke strategije zaštite od nasilja u obitelji za razdoblje od 2018. do 2022. prihvati te daje na glasovanje.

Jednoglasno usvojen slijedeći


Z A K L J U Č A K
o očitovanju na prijedlog Nacrta Zagrebačke strategije 
zaštite od nasilja u obitelji za razdoblje od 2018. do 2022. 

1. Vijeće Gradske četvrti Črnomerec raspravljalo je o prijedlogu Nacrta Zagrebačke 
 strategije zaštite od nasilja u obitelji za razdoblje od 2018. do 2022.

2. Vijeće nema primjedbi na prijedlogu Nacrta Zagrebačke strategije zaštite od nasilja u obitelji za razdoblje od 2018. do 2022. 

3. Ovaj će zaključak biti dostavljen Gradskom uredu za  mjesnu samoupravu na daljnje postupanje.



Ad.2. Informacije, pitanja i prijedlozi

Maja Čižić traži da uđe u Zapisnik da je tražila da se vijećnicima dostavi materijal vezan uz realizaciju Malih komunalnih aktivnosti.

Tomislav Matošin pita što je s uklanjanjem stupića u ulici Nad lipom i zahtjevom da prometna policija urgira u ulici Sveti Duh kod bolnice.

Snježana Ordanić odgovara da se za stupiće čeka očitovanje od policije, a da je za ulici Sveti Duh dopis proslijeđen prometnoj policiji.

Siniša Ružić predlaže da se sazove tematska sjednica vezana uz uređenje Trg dr. Franje Tuđmana.

Predsjednik pozdravlja tu inicijativu te kaže kako se će ista održati nakon godišnjih odmora te da će se na nju pozvati gradonačelnik i mediji.

Obzirom da se više nitko ne javlja za riječ, predsjednik zatvara sjednicu.

Sjednica završila u 12,30 sati.
Zapisnik vodila:
Natalija Vidak

KLASA:   026-02/18-01/370
URBROJ: 251-06-11-03-18-2						
Zagreb,     28. lipnja 2018. 
								
								        Predsjednik Vijeća 
                                                                                       	  Gradske četvrti Črnomerec
									
							                 Josip Jelić, mag. ing.	

